मम्मी मेरा अपहरण हो गया है...
इधर, दिल्ली जा रही युवती को एयरपोर्ट से लौटाया
दोपहर एक बजे। रोहित नगर निवासी एक युवती के परिजनों ने शाहपुरा थाने में गुमशुदगी दर्ज कराई। तभी पता चला कि युवती फ्लाइट से दिल्ली जा रही है। परिजन आैर पुलिस तुरंत एयरपोर्ट पहुंचे। पुलिस के मुताबिक वहां नाम एनाउंस कराया गया। युवती सीआईएसएफ के अफसरों के पास पहुंची। उसने बताया कि वह परिजनों को बताकर ही दिल्ली जा रही थी। जबकि एएसपी राजेश सिंह भदौरिया ने बताया कि वह बिना बताए अपने किसी दोस्त से मिलने दिल्ली जा रही थी।
छात्रा ने इन चार घंटों के बीच करीब 14 एसएमएस किए। भाई से दो बार फोन पर बात भी हुई, लेकिन किसी और के कॉल उसने रिसीव नहीं किए। बातचीत में वह नॉर्मल लग रही थी। एक एसएमएस में बताया कि अपहर्ताओं में से एक वह भी है, जिसे पापा ने सात महीने पहले पीटा था। इस बीच पुलिस की एक टीम नर्मदा भवन के पास उस घटनास्थल पर भी पहुंची, जहां से छात्रा को अगवा किए जाने की सूचना दी गई थी। पता चला कि ऐसी कोई वारदात हुई ही नहीं थी।
क्राइम रिपोर्टर | भोपाल
रात 8.30 बजे । नर्मदा भवन के पास एक छात्रा को अगवा किए जाने की सूचना ने पुलिस की नींद उड़ा दी। छात्रा ने अपहरण की सूचना भाई को एसएमएस कर दी थी। शहर में नाकेबंदी हुई, मोबाइल फोन की लोकेशन ट्रैक की जाने लगी। करीब चार घंटे चला यह ड्रामा तब खत्म हुआ, जब जीआरपी ने छात्रा को भोपाल एक्सप्रेस की जनरल बोगी से बीना में उतारा। छात्रा एक विधायक के गनमैन की 21 वर्षीय बेटी है।
शाम करीब छह बजे वह दवाई लेने जाने का कहकर घर से निकली थी। करीब ढाई घंटे बाद उसने अपने बड़े भाई को पहला एसएमएस किया। बताया कि उसे वैन में सवार पांच महिलाएं और दो पुरुष अगवा कर ले गए हैं। भाई ने ये जानकारी अपने पिता को दी, जो उस वक्त ड्यूटी पर थे। शेष | पेज 14 पर
hin_Deva hin_Deva hin_Deva hin_Deva hin_Deva hin_Deva hin_Deva